Spitalul Județean de Urgență Târgu Jiu de pe strada Tudor Vladimirescu a rămas, din nou, fără alimentare cu energie electrică. Imediat s-a trecut la alimentarea cu ajutorul generatoarelor.
"În urma unei avarii apărute la instalația electrică, în locația din strada Tudor Vladimirescu a Spitalului Județean de Urgență Târgu-Jiu a fost întreruptă temporar alimentarea cu energie electrică.
Pe perioada întreruperii curentului electric, Unitatea de Primiri Urgențe, Secția ATI și Blocul Operator sunt alimentate cu energie electrică prin generatorul electric.
În prezent, în locația din strada Tudor Vladimirescu se află echipele de intervenție pentru remedierea avariei", au transmis reprezentanții Spitalului Județean de Urgență Târgu Jiu.